# Sri Lanka

| Republika ti Demokratiko a Sosialista ti Sri Lankaශ්‍රී ලංකා ප්‍රජාතාන්ත්‍රික සමාජවාදී ජනරජය (Sinhala) *Srī Lankā prajātāntrika samājavādī janarajaya* இலங்கை ஜனநாயக சோசலிச குடியரசு (Tamil) *Ilaṅkai jaṉanāyaka sōsalisa kuṭiyarasu* |
| --- |
|
Wagayway

Kaayarigan

 |
| **Nailian a kanta:** "Sri Lanka Matha" *Ina a Sri Lanka* |
|  |
|  |
| Kapitolio | Sri Jayawardenepura Kotte (Administratibo) Colombo (Komersial) ﻿ / ﻿ |
| Kadakkelan a siudad | Colombo |
| Opisial a sasao | * Sinhala
* Tamil
 |
| Mabigbig a sasao | Ingles |
| Grupgrupo ti etniko (2012) | 74.9% Sinhales 11.2% Tamil 9.2% Moro 4.2% Indiano a Tamil 0.5% dadduma |
| Relihion  | * 70.2% Budismo
* 12.6% Hinduismo
* 9.7% Islam
* 7.4% Kristianidad
* 0.1% Dadduma/Awan
 |
| Nagan dagiti umili | Silani |
| Gobierno | Unitario a semi-presidensial a batay-linteg a republika |
|  |
| • Presidentw  | Maithripala Sirisena |
| • Kangrunaan a Ministro  | Ranil Wickremesinghe |
| • Tagabitla ti Parlamento  | Karu Jayasuriya |
| • Pangulo ti Hustisia  | Priyasath Dep |
|  |
| Lehislatura | Parlamento |
| Wayawaya manipud iti Nagkaykaysa a Pagarian |
| Kalawa |
| • Dagup | 65,610 km2 (25,330 sq mi) (Maika-120) |
| • Danum (%) | 4.4 |
| Populasion |
| • Karkulo idi 2017 | 21,444,000 (Maika-58) |
| • Senso idi 2012 | 20,277,597 (Maika-57) |
| • Densidad | 327/km2 (846.9/sq mi) (Maika-43) |
| GDP (PPP) | Karkulo idi 2018 |
| • Dagup | $298.310-bilion |
| • Tunggal maysa a tao | $13,847 |
| GDP (nominal) | Karkulo idi 2018 |
| • Dagup | $93.45-bilion |
| • Tunggal maysa a tao | $4,310 |
| Gini (2016) | 39.8 kalalainganna |
| HDI (2016) |  0.766 nangato · 73rd |
| Kuarta | Rupia ti Sri Lanka (LKR) |
| Sona ti oras | UTC+5:30 (SLST) |
| Pormat ti petsa | * aa-bb-tttt
* ttt-bb-aa
 |
| Pagmanehuan | kanigid |
| Kodigo ti panagtawag | +94 |
| Kodigo ti ISO 3166 | LK |
| TLD ti internet | * .lk
* .ලංකා
* .இலங்கை
 |
| **Website** www.gov.lk |

Ti **Sri Lanka** (Sinhala: ශ්‍රී ලංකා **Śrī Laṃkā**; Tamil: இலங்கை *Ilaṅkai*), opisial a ti **Republika ti Demokratiko a Sosialista ti Sri Lanka**, ket ti maysa a pagilian nga isla iti Abagatan nga Asia, a mabirukan idiay Taaw Indiano iti abagatan a laud ti Luek ti Bengal ken iti abagatan a daya ti Baybay Arabiano. Daytoy ket maisina manipud iti subkontinente Indiano babaen ti Golpo ti Mannar ken ti Lingsat Palk. Ti lehislatibo a kapitolio, ti Sri Jayawardenepura Kotte, ket ti maysa a suburbo ti komersial a kapitolio ken kadakkelan a siudad, ti Colombo.

Ti nadokumentuan a pakasaritaan ti Sri Lanka ket gumay-at kadagiti 3,000 a tawen, nga addaan iti ebidensia dagiti pre-historiko a pagtaengan ti tao a napetsado iti saan a naladladaw ngem 125,000 a tawtawen. Daytoy ket addaan iti nabaknang a tawid iti kultura ken ti umuna nga ammo a sursurat iti Budista ti Sri Lanka, ti Pāli Canon, ket napetsado iti Maikapat a konseho ti Budista idi 29 SK. Ti heograpiko a lokasionna ken dagiti adalen a pangsangladan ket nakaaramid daytoy iti nalatak a kinapangrunma manipud iti panawen ti taga-ugma a Kalsada Seda aginggana iti moderno a Maritimo a Kalsada Seda.

Ti Sri Lanka ket ammo idi manipud iti rugi ti kolonial a panagturay ti Britaniko kas **Ceylon**. Rimsua ti maysa a nasionalista a tignay ti politika iti pagilian idi nasapa a maika-20 a siglo tapno makala iti politikal a wayawaya, a naidaton idi 1948; ti pagilian ket nagbalin a republika ken inamponna ti agdama a naganna idi 1972. Ti kaudian a pakasaritaan ti Sri Lanka ket napilawan iti a 30 a tawtawen a gubat sibil, a nagpatingga idi inabak ti Siigam a Buyot ti Sri Lanka ti Dagiti Tigre ti Liberasion ti Tamil Eelam (LTTE) idi 2009.

Ibaga ti agdama abatay-linteg a ti sistema ti politika ket maysa a republika ken maysa nga unitario nga estado a turayan babaen ti maysa a semi-presidensial a sistema. Daytoy ket addaan idi iti napaut a pakasaritaan iti sangalubongan a pannakitulag, kas mays a nagpundara kameng ti Gunglo ti Abagatan nga Asia para iti Rehional a Panagtitinnulong (SAARC), ken maysa a kameng ti Nagkaykaysa a Pagpagilian, ti Mankomunidad ti Pagpagilian, ti G77, ken ti Tignay ti Di Nailiania. Kakuyogna ti Maldibas, ti Sri Lanka ket maysa laeng kadagiti dua a pagilian ti Abagatan nga Asia naigatad iti "nangato" iti Pagsurotan ti Panagrang-ay ti Nagtagitaoan (HDI), a ti gatad ti HDI ken ti matgedan tunggal maysa a tao ket ti kangatuan kadagiti pagilian ti Abagatan nga Asia. Ti batay-linteg ti Sri Lanka ket bigbigenna a ti Budismo ti "kangrunaan a lugar", uray no saanna met nga ibaga a kas maysa a relihion ti estado. Ti Budismo ket naikkan iti nangruna a pribilihio iti batay-linteg ti Sri Lanka.

Ti isla ket ayan dagiti adu a kultura, pagsasao ket dagiti etnisidad. Ti kaaduan ti populasion ket manipud iti etnisidad a Sinhales, bayat a ti dakkel a minoridad dagiti Tamil ket nagpapelda pay iti maysa makaimpluensia a papel iti pakasaritaan ti isla. Dagiti Moro, dagiti Burgher, dagiti Malayo, Insik, ken dagiti aborihinal a Vedda ket dagiti pay addan a grupo iti isla.

## Dagiti nagibasaran

## Dagiti akinruar a silpo

* Dagiti midia a mainaig iti Sri Lanka iti Wikimedia Commons
* Pakaammo ti panagbiahe idiay Sri Lanka manipud iti Wikivoyage (iti Ingles)
* Opisial a websiteti Gobierno ti Sri Lanka